Никола Ракитин
Бъдни вечер

chitanka.info

Ниското небе се мръщи,

спусна се мъглата димна.

Вечер бъдна, вечер зимна,

шумно, весело е вкъщи.

Разжарен пъ̀на светлее.

Къса, хвърля сам бащата

в огъня дрянови пъпки

и гадае на децата.

Свири вятъра в комина,

но дочува домакина —

тропа се на порти стари,

идат гостени безвестни,

носят светла радост с песни —

скъпи гости — коледари.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.